**ΞΕΝΟΦΩΝΤΟΣ ΕΛΛΗΝΙΚΑ**

**Βιβλίο 2. Κεφάλαιο 2.Παρ.1-4**

1. Όταν ο Λύσανδρος ρύθμισε την κατάσταση στη Λάμψακο, έπλευσε εναντίον του Βυζαντίου και της Χαλκηδόνας. Αυτοί (οι κάτοικοι) τον δέχτηκαν, αφού άφησε τους φρουρούς των Αθηναίων κατόπιν επίσημης συμφωνίας. Και εκείνοι που είχαν προδώσει το Βυζάντιο στον Αλκιβιάδη τότε κατέφυγαν στον Πόντο, ύστερα στην Αθήνα και έγιναν Αθηναίοι πολίτες.

2. Και ο Λύσανδρος και τους φρουρούς των Αθηναίων και εάν έβλεπε οπουδήποτε κάποιον άλλον Αθηναίο τους έστελνε στην Αθήνα, παρέχοντας ασφάλεια μόνο σε όσους έφευγαν για εκεί, όχι όμως για άλλο μέρος, επειδή ήξερε καλά ότι όσοι περισσότεροι μαζευτούν στο άστυ και στον Πειραιά, τόσο γρηγορότερα θα υπάρξει έλλειψη τροφίμων. Και αφού άφησε τον Σπαρτιάτη Σθενέλαο ως αρμοστή του Βυζαντίου και της Χαλκηδόνας, αφού αναχώρησε ο ίδιος για τη Λάμψακο με το στόλο, επισκεύαζε τα πλοία.

3. Και η Πάραλος έφτασε νύχτα στην Αθήνα και μαθεύτηκε η συμφορά. Και σηκώθηκε θρήνος από τον Πειραιά και έφτασε στο άστυ μέσα από τα μακρά τείχη, καθώς ο ένας μετέφερε στον άλλον την είδηση. Ώστε εκείνη τη νύχτα κανένας δεν κοιμήθηκε, όχι μόνο γιατί πενθούσαν αυτούς που είχαν χαθεί αλλά πολύ περισσότερο ακόμη τους ίδιους τους εαυτούς τους, γιατί νόμιζαν ότι θα πάθουν όσα έκαναν και στους Μηλίους, που ήταν άποικοι των Λακεδαιμονίων, αφού τους πολιόρκησαν και τους νίκησαν, και στους κατοίκους της Ιστιαίας και στους Σκιωναίους και στους Τορωναίους και στους Αιγινήτες και σε πολλούς άλλους από τους Έλληνες.

4. Και την επόμενη ημέρα συγκάλεσαν εκκλησία του δήμου, στην οποία αποφασίστηκε να φράξουν με χώμα τα λιμάνια εκτός από ένα, να επιδιορθώσουν τα τείχη, να τοποθετήσουν φρουρές και σε όλα τα άλλα να προετοιμάσουν την πόλη σαν για πολιορκία.